 जियां के पैह्‌लें ज़िकर कीता जाई चुकेआ ऐ जे शाह् साह्‌ब दा सब कोला बड्डा कम्म ते ओ ऐ जेह्‌ड़ा इनें तारीख-ए-हसन दे पैह्‌ले दौं भागें दी छपोआई दा कीता दा ऐ।  ए इतिहास फारसी भाशा च ऐ ते ए शुरु दी तरीक कोला लेइयै, 1885 ई० तक स्व० माह्‌राजा रणबीर सिंह हुंदे राजकाल तक, कशमीर वादी दा इतिहास ऐ।  शाह् साह्‌ब नै एदे कन्ने-कन्ने फुटनोट देइयै गै इसी छापना मनासब समझेआ।  एदे संबंधी फारसी च फुटनोट लिखने आस्तै संपादक होने दै नातै ए कम्म मिगी सौंपेआ गेआ ते लोड़ै मताबक मेरे लिखे दे फुटनोटें च जरूरी दरुस्तियां करने परैंत्त शाह् साह्‌ब इनें गी मनजूर करी लैदें हे।  इस इतिहास दे सरबंधै च जेह्‌ड़ी गल्ल शाह् साह्‌ब दी बिद्धुता गी उभारदी ऐ, ओ ऐ तारीख-ए-हसन दे शुरु च अंग्रेजी भाशा च इंदी लिखी दी विद्‌दुता पूरन भूमका।  ए भूमका उनें कताबें दे लेखकें दे परिचे बारै ऐ जिन्नै कश्मीर दे इतिहास बारै वाक्यात लिखे ते जिंदे नां पीर हसन शाह् खोयाहामी दे लिखे दे इतिहास बारै वाक्यात लिखे ते जिंदे नां पीर हसन शाह् खोयाहामी दे लिखे दे इतिहास तारीख-ए-हसन दे क्रम च दर्ज कीते गेदे न।  इस भूमका दे जरियै, तारीख-ए-कश्मीर दे संबंधी इंदी गैह्‌री ते बड़ी बड्डी जानकारी दा अंदाजा कीता जाई सकदा ऐ।  इंदी बदौलत गै जगहें दे नां बगैरा दी चंदी त्यार कीती जाई सकी।  शाह् साह्‌ब नै अजें छड़ा पैह्‌ला ते दूआ भाग गै छापेआ हा, जे अपनी परानी नौकरी, इतिहास दे प्रोफैसर दे तौर पर छापी चली गे।  तारख-ए-हसन दे दो मुट्टे-मुट्टे भाग इनें सिर्फ चौं ब’रें गै छापी मकाए।  तदूं कोला हूनै तक (1985 ई.) त्रीया भाग छापने दा कम्म ठंडा पेदा ऐ।  हालां के इस भाग दी सब कोला जादै लोड़ ऐ।  एदे अलावा तारीख-ए-हसन दा चौथा भाग, जेह्‌ड़ा के कश्मीरै दे फारसी कवियें संबंधी ऐ, प्रोफैसर पी० ऐन० पुश्प दी नगरानी च, इक मुख्सर अंग्रेजी भूमका कन्ने छपी चुके दा ऐ।